CELEX: 32020D2215
Language: sl
Date: 2020-12-22 00:00:00
Title: Delegirani sklep Komisije (EU) 2020/2215 z dne 22. decembra 2020 o spremembi Priloge I k Izvedbenemu sklepu 2011/630/EU glede vnosov za Združeno kraljestvo in nekatera kronska odvisna ozemlja na seznam tretjih držav ali delov tretjih držav, iz katerih je dovoljen vnos semena domačih živali iz vrst govedi v Unijo (notificirano pod dokumentarno številko C(2020) 9552) (Besedilo velja za EGP)

28.12.2020   
               
               
                  SL
               
               
                  Uradni list Evropske unije
               
               
                  L 438/54
               
            
         DELEGIRANI SKLEP KOMISIJE (EU) 2020/2215
         z dne 22. decembra 2020
         o spremembi Priloge I k Izvedbenemu sklepu 2011/630/EU glede vnosov za Združeno kraljestvo in nekatera kronska odvisna ozemlja na seznam tretjih držav ali delov tretjih držav, iz katerih je dovoljen vnos semena domačih živali iz vrst govedi v Unijo
         
            
               (notificirano pod dokumentarno številko C(2020) 9552)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz semena domačih živali iz vrst govedi (1), ter zlasti člena 8(1) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2011/630/EU (2) določa pogoje za uvoz semena domačih živali iz vrst govedi v Unijo. Konkretno, Priloga I k navedenemu sklepu navaja tretje države ali dele tretjih držav, iz katerih morajo države članice dovoliti uvoz semena domačih živali iz vrst govedi.
                  
               
                     (2)
                  
                  
                     Združeno kraljestvo je zagotovilo potrebna jamstva, zahtevana v Izvedbenem sklepu 2011/630/EU, da bi se Združeno kraljestvo in kronsko odvisno ozemlje Jersey uvrstila na seznam v Prilogi I k navedenem sklepu po koncu prehodnega obdobja iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo in kronsko odvisno ozemlje Jersey vključiti v Prilogo I k Izvedbenemu sklepu 2011/630/EU.
                  
               
                     (3)
                  
                  
                     Prilogo I k Izvedbenemu sklepu 2011/630/EU bi bilo zato treba ustrezno spremeniti.
                  
               
                     (4)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta sklep moral uporabljati od 1. januarja 2021.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu 2011/630/EU se spremeni v skladu s Prilogo k temu sklepu.
         
         
            Člen 2
            Ta sklep se uporablja od 1. januarja 2021.
         
         
            Člen 3
            Ta sklep je naslovljen na države članice.
         
         
            V Bruslju, 22. decembra 2020
            
               
                  Za Komisijo
               
               Stella KYRIAKIDES
               
                  Članica Komisije
               
            
         
         
            (1)  UL L 194, 22.7.1988, str. 10.
         
            (2)  Izvedbeni sklep Komisije 2011/630/EU z dne 20. septembra 2011 o uvozu v Unijo semena domačih živali iz vrst govedi (UL L 247, 24.9.2011, str. 32).
      
      
         
            PRILOGA
            Priloga I k Izvedbenemu sklepu 2011/630/EU se spremeni:
            
                        (1)
                     
                     
                        za vnosom za Čile se vstavi naslednji vnos:
                        
                                    „GB
                                 
                                 
                                    Združeno kraljestvo  (*1)
                                    
                                 
                                 
                                     
                                 
                                 
                                     
                                 
                              
                  
                        (2)
                     
                     
                        za vnosom za Islandijo se vstavi naslednji vnos:
                        
                                    „JE
                                 
                                 
                                    Jersey“
                                 
                                 
                                     
                                 
                                 
                                     
                                 
                              
                  
               (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na Združeno kraljestvo ne vključujejo Severne Irske.“